নবম অধিবেশনটি ছিল অত্যন্ত আকর্ষণীয়। ‘সাহিত্য থেকে মঞ্চ ও চলচ্চিত্রে সংযোজন এবং পরিক্রমা’ শীর্ষক এ-অধিবেশনে মূল বক্তব্য রাখেন পশ্চিমবঙ্গ বাংলা আকাদেমির সভাপতি বিশিষ্ট মঞ্চঅভিনেত্রী ও নাট্যকার-নির্দেশক শাঁওলী মিত্র। প্রখ্যাত নাট্যাভিনেতা মামুনুর রশীদের সভাপতিত্বে আলোচকের বক্তব্য রাখেন জনপ্রিয় কথাসাহিত্যিক, কলাম লেখক ও কবি আনিসুল হক, লেখিকা ফৌজিয়া খান, লেখক জাকির হোসেন রাজু এবং ভারতের নাট্যসমালোচক অংশুমান ভৌমিক।